CELEX: 62020CN0463
Language: fi
Date: 2020-09-24 00:00:00
Title: Asia C-463/20: Ennakkoratkaisupyyntö, jonka Conseil d’État (Belgia) on esittänyt 24.9.2020 – Namur-Est Environnement ASBL v. Région wallonne

11.1.2021   
            
            
               FI
            
            
               Euroopan unionin virallinen lehti
            
            
               C 9/6
            
         
      Ennakkoratkaisupyyntö, jonka Conseil d’État (Belgia) on esittänyt 24.9.2020 – Namur-Est Environnement ASBL v. Région wallonne
      (Asia C-463/20)
      (2021/C 9/10)
      Oikeudenkäyntikieli: ranska
      
         Ennakkoratkaisua pyytänyt tuomioistuin
      
      Conseil d’État
      
         Pääasian asianosaiset
      
      
         Kantaja: Namur-Est Environnement ASBL
      
         Vastaaja: Région wallonne
      
         Ennakkoratkaisukysymykset
      
      
                  1)
               
               
                  Onko päätöksessä, ”jolla annetaan lupa eläinten häiritsemiseen ja lajien elinympäristöjen heikentämiseen louhostoiminnan harjoittamiseksi”, ja päätöksessä, jolla tällaista toimintaa koskeva lupa myönnetään tai evätään (yhdistelmälupa), kyse (tiettyjen julkisten ja yksityisten hankkeiden ympäristövaikutusten arvioinnista 13.12.2011 annetun Euroopan parlamentin ja neuvoston direktiivin 2011/92/EU (1) 1 artiklan 2 kohdan c alakohdassa tarkoitetulla tavalla) samasta luvasta, joka koskee samaa hanketta (saman direktiivin 1 artiklan 2 kohdan a alakohta), jos yhtäältä toimintaa ei voida harjoittaa ilman ensimmäistä niistä ja jos toisaalta yhdistelmäluvan myöntämisestä vastaavalla viranomaisella on edelleen mahdollisuus arvioida toiminnan ympäristövaikutuksia tiukemmin ensimmäisen päätöksen antajan määrittämien muuttujien valossa?
               
            
                  2)
               
               
                  Jos ensimmäiseen kysymykseen vastataan myöntävästi, onko kyseisessä direktiivissä ja erityisesti sen 2, 5, 6, 7 ja 8 artiklassa säädettyjä vaatimuksia noudatettu riittävästi, jos yleisön osallistumisen vaihe järjestetään sen jälkeen, kun päätös, jolla ”annetaan lupa eläinten häiritsemiseen ja lajien elinympäristöjen heikentämiseen louhostoiminnan harjoittamiseksi”, on tehty mutta ennen varsinaisen päätöksen, jonka perusteella hankkeen toteuttajalla on oikeus harjoittaa louhostoimintaa, tekemistä?
               
            
         (1)  EUVL 2012, L 26, s. 1.